Hilde Haraldsen Sveen har sin utdannelse fra Agder musikkonservatorium og Hochschule der Künste Berlin. Hun tok solisteksamen i 1994 og hadde deretter engasjement ved flere tyske operahus. Fra 1995 til 1998 var hun ansatt ved Nordharzer Städtebund Theater som lyrisk koloratursopran. I 2001 debuterte hun ved Den Norske Opera som Gilda i Rigoletto. Siden har hun hatt flere hovedroller ved Den Norske Opera, blant annet som Sophie i Rosenkavaleren.